Når vi siger grønt netværk og 100% grøn strøm, hvad betyder det så?

Når vi siger 100% grøn strøm, betyder det, at al den strøm, vi køber til vores butikker, på vores hovedkontor, i vores netværk og i vores datacentre, kommer fra vedvarende energikilder.


Vores strømforbrug består af den strøm, der er tilgængelig i det danske el-net. Den strøm stammer fra både vedvarende kilder og ikke-vedvarende kilder (i forholdet ca. 70/30). Da vi i Danmark endnu ikke kan aftage 100% grøn strøm direkte fra stikkontakten, indkøber vi oprindelsesgarantier (grønne certifikater), der svarer til vores samlede strømforbrug.   
  
Dermed signalerer vi, at der er en efterspørgsel efter vedvarende energi og samtidig arbejder vi aktivt med mulighederne for at indgå en PPA, med henblik på at medfinansiere udbygningen af vedvarende energiproduktion (fx sol- eller vindenergi).


